เรื่องร้องเรียน: เครื่องวัดคุณภาพอากาศ PM2.5 หยุดการอัพเดทข้อมูลตั้งแต่16 มิถุนายน 66 หลายตำแหน่งในกรุงเทพ ตามรูปที่แนบไปค่ะ
การดำเนินการของเจ้าหน้าที่: จากกรณีที่มีประชาชนร้องเรียนเข้ามา เรื่อง “เครื่องวัดคุณภาพอากาศ PM 2.5 หยุดการอัพเดทข้อมูล ตั้งแต่วันที่ 16 มิถุนายน 2566 หลายตำแหน่งในกรุงเทพมหานคร” นั้น   สำนักสิ่งแวดล้อมได้ตรวจสอบแล้ว ขอเรียนว่า กรุงเทพมหานคร โดยสำนักสิ่งแวดล้อม อยู่ระหว่างพัฒนาระบบการจัดการข้อมูลคุณภาพอากาศกรุงเทพมหานคร อาจทำให้ข้อมูลบางช่วงเวลา ไม่ได้เชื่อมต่อไปยัง app ของ iq air  ซึ่งประชาชนสามารถตรวจสอบข้อมูลคุณภาพอากาศได้ตามปกติโดยผ่านช่องทาง ดังนี้      - แอปพลิเคชัน AirBKK      - www.airbkk.com      - FB: สำนักสิ่งแวดล้อม กรุงเทพมหานคร      - FB: กองจัดการคุณภาพอากาศและเสียง สำนักสิ่งแวดล้อม      - FB: กรุงเทพมหานคร      - แอปพลิเคชัน AirBKK      - LINE ALERT      - LINE OA @airbangkok ทั้งนี้ กรณีประชาชนพบเห็นแหล่งกำเนิดมลพิษสามารถแจ้งเบาะแสผ่านทาง Traffy Fondue   แต่อย่างไรก็ตาม สำนักสิ่งแวดล้อม กรุงเทพมหานคร ขอขอบคุณสำหรับการแจ้งปัญหาเข้ามาในระบบ เพื่อจะได้นำไปสู่การแก้ไขปรับปรุงและพัฒนาให้ดียิ่งขึ้น ต่อไป
ความเห็นของผู้แจ้ง: ขอบคุณสำหรับการตรวจสอบและแจ้งผลกลับ รวมทั้งแนะนำ แอพที่ช่วยดูคุณภาพอากาศ
พื้นที่: แขวงบางมด เขตทุ่งครุ กรุงเทพมหานคร